Әрмет ауыл советы

Әрмет ауыл советы — Башҡортостан Республикаһының Ишембай районындағы муниципаль берәмек.

 Тарихы 
XVIII быуат уртаһынан алып, Әрмет түбәһе Юрматы волосы составында була.

Әрмет ауыл советы 1919 йылда булдырыла.

Бөйөк Ватан һуғышында бынан 493 кеше ҡатнашҡан, 147 кеше тыуған яҡҡа әйләнеп ҡайтҡан.

«Башҡортостан Республикаһында муниципаль берәмектәрҙең сиктәре, статусы һәм административ үҙәктәре тураһында» законы буйынса ауыл биләмәһе статусына эйәЗакон о границах, статусе и административных центрах муниципальных образований в Республике Башкортостан (в ред. Законов РБ от 20.07.2005 N 211-з, от 21.06.2006 N 329-з, от 29.12.2006 N 404-з).

 Халҡы 

 Ауыл советы составы 

Совет осоронда хәҙер юҡҡа сыҡҡан Сәфәртуй, Божорйорт (божор — ҡор), Күкбүре һәм Әрметбаш утарҙары уның составында булған.

 Инфраструктураһы 
Административ үҙәге — Түбәнге Әрмет ауылы.Адресы: Ибраһим Ғиззәтуллин урамы, 84б , Ишембай районы Әрмет ауыл советының ауыл биләмәһе хакимиәтеАдминистрация сельского поселения Арметовский сельсовет муниципального района Ишимбайский район:
 Хакимиәт башлығы: Исхаҡова Зәйтүнә Һибәтулла ҡыҙы
 Хакимиәттең эштәр башҡарыусыһы: Шәһиева Тәнзилә Тажи ҡыҙы

Уҡыу йорттары: мәктәпкәсә (Түбәнге Әрмет мәктәпкәсә белем биреү учреждениеһы), мәктәптәр — Түбәнге Әрмет ауылы урта мәктәбе (МОБУ СОШ) һәм Үрге Әрмет тулы булмаған мәктәбе (Түбәнге Әрмет урта мәктәбе филиалы).

Әрмет ауыл советында Үрге Әрмет һәм Түбәнге Әрмет фельдшер — акушер пункттары, Түбәнге һәм Үрге Әрмет ауыл мәҙәниәт йорттары, Түбәнге һәм Үрге Әрмет ауыл китапханалары, Түбәнге Әрмет ауылында янғын һүндереү һағы, АТС,элемтә бүлеге, 6 крәҫтиән-фермер хужалығы эшләй.

2009 йылда «Ихлас» мәсете асылған.

Ауыл советы биләмәһендә йәшәүсе халыҡ һанының һуңғы йылдарҙа кәмеүе күҙәтелә.

2009 йылғы ауыл советы бюджеты: килем — 2 622 227 һум, сығымдар — 2 605 585 һум.

 Билдәле кешеләр 
 Ғиззәтуллин Ибраһим Ғәзизулла улы (1918—1992) — күренекле яҙыусы, Бөйөк Ватан һуғышы инвалиды. III дәрәжә Дан (1943), I дәрәжә Ватан һуғышы (1985) һәм Халыҡтар Дуҫлығы (1985) ордендары, хәрби миҙалдар менән наградланған, Башҡорт АССР-ының атҡаҙанған мәҙәниәт хеҙмәткәре (1988), Ғәлимов Сәләм исемендәге йәштәр дәүләт премияһы лауреаты (1968).Түбәнге Әрмет.
 Ноғоманов Дәйләғи Сирай улы (1922—1944) — офицер, танкист, Бөйөк Ватан һуғышында ҡатнашҡан, Советтар Союзы Геройы.
 Булатова Фәниә Дәриғәт ҡыҙы (1928—1997) — медицина фәндәре докторы (1984), профессор, Башҡорт дәүләт медицина университеты уҡытыусыһы (1966 йылдан).
 Гәрәев Әмир Сәлимгәрәй улы -  ( 1928й.)1953-1970 йылдарҙа "Совет Башҡортостаны"гәзитенең баш редакторы, Башҡортостан китап нәшриәте директоры, "Ағиҙел" журналының яуаплы секретары,«Почёт Билдәһе» ордены менән бүләкләнгән. Түбәнге Әрмет ауылынан.
 Зөбәйҙуллин Хисбулла Ғүмәр улы -  (1929 й.) Башҡорт АССР-ы дәүләт бейеү ансамбленең данлыҡлы бейеүсеһе, БАССР-ҙың халыҡ артисы

 Иҫкәрмәләр 

 Әҙәбиәт 
 Арметовский сельский совет//

Категория:Ишембай районы муниципаль берәмектәре
Категория:Башҡортостан ауыл биләмәләре